 Orfani crescuti de societate (titlu provizoriu) - Un scurtmetraj psihosocial Moto: În timp ce copilul se rataceste, îi ia locul un adult dezorientat, un orfan crescut de societate si abandonat în haos Concept: Scurtmetrajul se concentreaza pe un episod de anxietate, redat într-o maniera suprarealista, cu radacini psihosociale Panica intervine brusc, la o vârsta de rascruce când educatia puritana, de "colivie", primita în copilarie este depasita de cerintele pe care le impun situatiile reale Tinerii sensibili resimt acest lucru ca pe un examen zilnic la care trebuie sa faca fata copiind din notitele vechi, subconstiente, ale copilariei, dictate la rândul lor dintr-un manual conceput inadecvat, conceput pentru o lume ideala Sinopsis: Un grup de 6-7 copii joaca Baba-Oarba pe semi-întuneric într-o padure de lânga un cartier O fetita este legata la ochi si învârtita de ceilalti copii în timp ce acestia numara si se ascund Cadrele vor oscila între cadre întunecate (perspectiva fetitei legata la ochi) si derularea actiunii Fetita va începe sa bâjbâie cautându-si prietenii, dar întâlnindu-si pe rând parintii, bunicii, viitorii iubiti care îi vor replica agresiv: "Sa manânci tot din farfurie", "Ti-ai facut rugaciunea, ai fost cuminte?" etc Se va insera, taind cursivitatea, un cadru în care fetita legata la ochi este învârtita din nou de copii, ca la începutul jocului În timp ce este învârtita, înainteaza în vârsta, simultan cu copii din jurul ei deveniti brusc adultii care i se adreseaza agresiv: "Sa nu-ti mai rozi unghiile ca nu-i frumos!", "Nu vorbi fara sa gândesti!", "Gândesti prea mult! Traieste-ti viata!", "Nu lasa pe nimeni sa te atinga", "Esti prea pudica!",Gaseste-ti odata un loc de munca", "Ia o decizie!" Sub ochii publicului, fetita trece de la stadiul fizic de copil, la cel de adolescent, ajungând în cele din urma la 25-27 de ani Cadrul se întuneca câteva secunde, tânara se dezleaga la ochi si se trezeste în mijlocul unei treceri de pietoni, cu fularul cu care fusese legata la ochi în mâna Masinile claxoneaza, tânara opreste de ceva vreme circulatia Aici, din autovehicolele stationate (un taxi, un autobuz, o motocicleta) vor aparea persoanele importante din viata ei cu câte o replica-cheie care o preseaza pe tânara sa ia deciziile pe care le tot amâna De exemplu, de pe motor, dupa ce îsi da casca jos, tânarul i se adreseaza "Cosmi, urca! Mergem la mine!", grupul de copii de gradinita de pe geamurile autobuzului: "Doamna, putem face galagie acum?" Important ca pe autobuz sa apara în locul reclamelor obisnuite, lista de cumparaturi ale tinerei, cu liniute: 1 kg de pâine, ulei etc În timp ce apar cunoscutii din viata tinerei, la unul din capetele zebrei sa fie o "galerie" care sa îi striga, repetitiv: "Ia o decizie!" Din acest grup, la un moment dat se va distinge mama cu replica: "Îti trimit niste bani, puiule?" La final, presata de sefa ei din capatul trecerii de pietoni, opus "galeriei", sa îsi linisteasca elevii galagiosi, tânara ia decizia sa nu ia nicio decizie si sa traverseze strada pâna la capat, din inertie Stadiu: intentie, scenariu personal 